Black Clouds and Silver Linings
Black Clouds and Silver Linings est decimum Dream Theater gregis musici album musicum, quod anno 2009 editum est.

Argumenta carminum 
Omnes textus carminum praeter unum positi sunt in eventibus vitarum Ioannis Petrucci, citharistae gregis, atque Michaelis Portnoy gregis tympanistae pristini. "A Nightmare to Remember" narrat de calamitate autocinetica, quae familiae Petrucci accidit, cum Ioannes puer esset. "A Rite of Passage" tractat latomismum. "Wither" carmen de carminibus componendis composuit Petrucci. "The Shattered Fortress" a Portnoy compositum est pars ultima seriei quinque carminum alcoholismum tractantium, quarum aliae partes sunt in albis Dream Theater gregis Six Degrees of Inner Turbulence, Train of Thought, Octavarium, Systematic Chaos. Carmen "The Best of Times" Portnoy de patre suo cancro mortuo conscripsit. "The Count of Tuscany" narrat de comite vero, in quem Petrucci se incidisse autumat.

Carmina albi 
 A Nightmare to Remember - 16:10
 A Rite of Passage - 8:36
 Wither - 5:25
 The Shattered Fortress - 12:49
 The Best of Times - 13:09
 The Count of Tuscany - 19:16

Alba Dream Theater gregis
Musica 2009